

**"Қазақстан Республикасының Қылмыстық кодексін күшіне енгізу туралы" Қазақстан Республикасының Заңына өзгерістер енгізу туралы**

Қазақстан Республикасының Заңы. 2002 жылғы 30 қазан N 349-ІІ

      "Қазақстан Республикасының Қылмыстық кодексін күшіне енгізу туралы" 1997 жылғы 16 шілдедегі Қазақстан Республикасының
 Заңына
(Қазақстан Республикасы Парламентінің Жаршысы, 1997 ж., N 15-16, 212-құжат; 2002 ж., N 6, 141-құжат) мынадай өзгерістер енгізілсін:

      4-бапта:

      "Осы Кодекстің" деген сөздер "Қазақстан Республикасы Қылмыстық кодексінің" деген сөздермен ауыстырылсын;

      "бас бостандығын шектеу," деген сөздер алып тасталсын;

      "2000 жылғы 1 қаңтардан бастап күшіне енеді" деген сөздер "2000 жылғы 1 қаңтардан бастап, бас бостандығын шектеу түріндегі жазалау туралы ережелері 2003 жылғы 1 қаңтардан бастап қолданысқа енгізіледі" деген сөздермен ауыстырылсын.

*Қазақстан Республикасының*

*Президенті*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК